OzLabs/hebrew-wiki-articles huggingface dataset:
ריי (איראן)

ריי (בפרסית: رِیْ או שַהַר-י ריי: شهرری) היא עיר מרכזית בפרובינציית טהראן באיראן.

==היסטוריה==
העיר מוזכרת באווסטה בשמה הקדום ראגא (Raghā) כאחד המקומות הקדושים שברא אהורא מזדא. בספר טוביה מסופר כי טוביאס נשלח לעיר רגאש כדי להביא משם כסף.
האסלאם הגיע לריי בסביבות אמצע המאה ה-7, אך מרידות והתקוממויות נמשכו לאורך שנים. ריי נודעה בתוצרת המשובחת שלה, במיוחד במשי, פיתוחי עץ וקרמיקה.
ריי שימשה כאחת מערי הבירה של הסלג'וקים, אך תחת כיבושי המונגולים ניזוקה קשות ומעמדה ירד.

בשנת 1888 חוברה ריי במסילת ברזל לטהראן, דבר ששיפר את מצבה, וכיום היא מקושרת לעיר הבירה במידה כזו שהיא משמשת כאחד מפרברי הבירה.

==אתרים==
* מגדל טוגרול – מבנה מהמאה ה-12
* מתחם הקבר של שאה עבד אל-עט'ים, אחד מצאצאיו של חסן בן עלי
* טפה מיל – אתר פולחן זורואסטרי קדום מהתקופה הסאסאנית
* כתובת הסלע של פתח-עלי שאה
* צ'שמה עלי – מעין טבעי. הארכאולוג אריך שמידט חפר במקום בשנות ה-30 של המאה העשרים. הממצאים מהמקום דומים לממצאים הארכאולוגיים מטפה סיאלכ.
<gallery>
Bahramfiretempleyo.jpg|טפה מיל
Cheshme Ali in the city of Rey.jpg|כתובת הסלע בצ'שמה עלי
Tughrul Tower - 6 January 2013 04.jpg|מגדל טוגרול
Tahvil-e Saal of Nowuz 2018 (1397 SH) in Shah-Abdol-Azim shrine, Rey (1397010100131939113690174).jpg|מתחם הקבר של שאה עבד אל-עט'ים
Cheshmeh Ali by Eugène Flandin.jpg|צ'שמה עלי, איור מאת יוג'ין פלנדן, 1851
Silver Drachm LACMA M.2002.1.448 (2 of 2).jpg|מטבע כסף מהתקופה הסאסאנית שנמצא בחפירה בריי
Thr muze art islam 13.jpg|קערת חרס מהמאה ה-13 שנמצאה בריי, מוצגת במוזיאון לאמנות בטהראן
</gallery>

==אישים מפורסמים==
הערה: שם המשפחה "ראזי" מעיד לרוב כי מוצא המשפחה בעיר ריי.
* זרתוסטרה – מייסד הדת הזורואסטרית
* הארון א-רשיד – הח'ליפה העבאסי החמישי (מת 809)
* אבו בכר א־ראזי – רופא ופילוסוף מוסלמי (מת 925)
* פח'ר א-דין א-ראזי – תאולוג ופילוסוף מוסלמי (מת 1209)
* מורתזא אוויני – במאי וסופר איראני (מת 1993)
* סוהילא ג'לודארזאדה – פוליטיקאית וחברת פרלמנט באיראן (ילידת 1956)

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איראן: ערים
קטגוריה:פרובינציית טהראן: יישובים
קטגוריה:איראן: ערי בירה לשעבר
צבי רק

צבי רק (נולד ב-30 בינואר 1948) הוא קצין בדרגת אלוף-משנה במילואים בצה"ל, אשר פיקד על הפנימייה הצבאית לפיקוד בחיפה ועוטר בעיטור המופת על גבורתו במלחמת יום הכיפורים.

== ביוגרפיה ==
עם גיוסו לצה"ל שובץ רק בחיל השריון, עבר הכשרה כלוחם וקורס מפקדי טנקים, השלים קורס קצינים ושימש כמפקד מחלקת טנקים. לחם במלחמת ששת הימים ובמלחמת ההתשה. במלחמת יום הכיפורים היה מפקד פלוגה א’ בגדוד 53 של חטיבה 188. רק פיקד על חייליו בקרבות הבלימה והתקפת הנגד כנגד הצבא הסורי ברמת הגולן וכן בקרב ההבקעה לרמה הסורית, במהלכו נפצע. על פועלו עוטר בעיטור המופת.

בשנים 1980–1982 פיקד על הפנימייה הצבאית לפיקוד שליד בית הספר הריאלי בחיפה.

לאחר שחרורו מצה"ל שימש כראש מינהל חת"ר בעיריית חיפה וכמנכ"ל עיריית נתניה.

== קישורים חיצוניים ==
* מור סופר, [http://www.gvura.org/a344928-שמעתי-בקשר-על-כל-ההרוגים-ושאלתי-מתי-יגיע-היום-שלי "שמעתי בקשר על כל ההרוגים ושאלתי מתי יגיע היום שלי"], במחנה, כפי שהועלה ב"אתר הגבורה", 3 בינואר 2013

== הערות שוליים ==

קטגוריה:מעוטרי עיטור המופת במלחמת יום הכיפורים
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:אלופי-משנה בצה"ל
קטגוריה:מנכ"לי רשויות מקומיות
קטגוריה:מנכ"לי עיריית נתניה
קטגוריה:ישראלים שנולדו ב-1948
קטגוריה:חיילי חטיבה 188
קטגוריה:חיילי חיל השריון במלחמת יום הכיפורים
קטגוריה:מפקדי הפנימייה הצבאית לפיקוד בחיפה
אוסאמו שיממורה

אוסאמו שיממורה (יפנית: 下村脩; 27 באוגוסט 1928 - 19 באוקטובר 2018) היה מדען יפני, שזכה בפרס נובל לכימיה בשנת 2008 (במשותף עם מרטין צ'לפי ורוג'ר טסיין), "על גילוי ופיתוח השימוש בחלבון הפלואורסצנטי GFP".

== קורות חיים ==
אוסאמו שיממורה נולד בקיוטו שביפן לצ'יקרה, קצין בצבא היפני, ולאימו, יוקי שיממורה. למד במכללה למדעי התרופות של מכללת נגסקי. ב 1951 סיים תואר ראשון במדעים, ולאחר מכן עבד כעוזר מעבדה עד לשנת 1955.

ב-1956 החל לעבוד כעוזרו של פרופסור יושימסה היראטה באוניברסיטת נאגויה. שיממורה המשיך ללמוד באוניברסיטה זו, וב-1958 סיים תואר שני במדעים, ולאחר מכן כתב את עבודת הדוקטורט בכימיה אורגנית.

לאחר שסיים את הדוקטורט, שיממורה החל לעבוד באוניבסיטה שבה למד. במסגרת אחד ממחקריו שפורסם בעיתון, גילה אותו פרופסור פרנק ג'ונסון מאוניברסיטת פרינסטון, והוא גייס אותו לעבוד איתו ב-1960.

אוסאמו עבד עם ג'ונסון במחלקה לביולוגיה באוניבסיטת פרינסטון, ובמסגרת מחקרם גילו את תגליתם על ה-GFP, וקיבלו פרס נובל לכימיה בשנת 2008, יחד עם שני מדענים אמריקאים נוספים.

נפטר ב-19 באוקטובר 2018.

== המחקר וחשיבות הגילוי ==
שיממורה עבד, כאמור, במחלקה לביולוגיה באוניברסיטה פרינסטון עבור פרופסור ג'ונסון ויחד למדו על ה- Aequorea Victoria Jellyfish. הם אספו על הנושא הזה מידע במהלך הקיץ במעבדות של אוניברסיטת וושינגטון. בשנת 1962 עבודתם הגיעה לשיאה עם הגילוי של חלבוני aequorin והחלבון הפלואורסצנטי הירוק –,GFP שהוא חלבון הפולט אור ירקרק כאשר מאירים עליו באור כחול ובאולטרה סגול. לחלבון זה שימושים רבים בתחום הביוטכנולוגיה, כגון סימון חלבונים בתא וברקמות, מעקב אחרי תהליכים תוך תאיים ותנועתם בגוף וכן יצירת גלאי סידן, חומציות ועוד. בעזרת חלבונים המבוססים על ה- GFP ניתן לעשות גם ריאקציה כימית המזהה קרבה בין שני חלבונים, הנקראת FRET.

== פרסים והוקרה ==
* 2004 – פרס פירס בחברה המטרוסקופית המלכותית
* 2005 – פרס אמיל חמות
* 2006 – פרס אסאחי
* 2008 – פרס נובל לכימיה
* 2008 – סדר התרבות
* 2008 – אדם בעל ערך תרבותי
* 2012 – פרס אווז הזהב
* 2013 – חבר באקדמיה הלאומית למדעים של ארצות הברית.

== קישורים חיצוניים ==

* [https://davidson.weizmann.ac.il/online/maagarmada/chemistry/gfp-–-החלבון-הפלורסנטי-הירוק GFP – החלבון הפלואורסצנטי הירוק בעמוד של מכון דוידסון]
* 
* 

קטגוריה:זוכי פרס נובל לכימיה
קטגוריה:מדענים יפנים
קטגוריה:מקבלי עיטור מסדר התרבות
קטגוריה:היבקושה
קטגוריה:כימאים אורגניים
קטגוריה:יפנים שנולדו ב-1928
קטגוריה:יפנים שנפטרו ב-2018
פליקס זמדגס

פליקס זמדגס בתחרות

פליקס זמדגס (Feliks Zemdegs; נולד ב-20 בדצמבר 1995 במלבורן, אוסטרליה) הוא ספידקיובר, היחידי שזכה באליפות התאחדות הקוביה העולמית פעמיים, ב-2013 ו-2015. קבע כ-100 שיאי עולם בתחרויות שונות בעולם ונחשב כספידקיובר הטוב בעולם.

הוא קנה את הקובייה ההונגרית הראשונה שלו באפריל 2008 בהשראת סרטוני קובייה הונגרית בזמן מוקצב ותדריכים ביוטיוב.
זמדגס ומקס פארק היו המוקד של הסרט התיעודי הספיד-קיוברים של נטפליקס המתאר את הישגיהם בעולם הספידקיובינג, החברות בינם והתחרותיות בינם.

== שיטות פעולותיו ==
שיטת ה CFOP –כדי לפתור את קוביית ה-3x3x3, שיטת ה-YAU כדי לפתור את קוביית ה-4x4x4, שיטת ה-CLL כדי לפתור את קוביית ה-2x2x2, שיטת ה-Reduction כדי לפתור את קוביית ה-5x5x5 וה-7x7x7.

== דרכי השפעתו בעולם בתחום הקובייה ההונגרית ==
פליקס בתחרות
לזמדגס יש אתר אינטרנט אשר מכיל סרטוני הדרכה ואלגוריתמים לפתירת קובייה הונגרית ופאזלים אחרים.

== הישגיו ==
זמדגס ניצח את תחרות ה-3x3x3 כבר מהפעם הראשונה שהשתתף בה והפך לאלוף החדש של ניו זילנד ב-18 ביולי 2009 עם ממוצע של 13.74 שניות בסיבוב האחרון. הוא ניצח גם ב-2x2x2 4x4x4, 5x5x5, 3x3x3 עם כיסוי עיניים וב- 3x3x3 בעזרת יד אחת בלבד.
{| class="wikitable"
|סוג השיא
|תוצאה
|נקבע בתחרות
|-
|פתירה יחידה (3X3X3 (CR
|4.22 שניות
|Cube for Cambodia 2018
|-
|ממוצע (3X3X3 (WR
|5.53 שניות
|Odd Day in Sydney 2019
|-
|ממוצע (2X2X2 (CR
|1.54 שניות
|Canberra Autumn 2018
|-
|פתירה יחידה (4X4X4 (CR
|19.36 שניות
|Latin America Cubing Tour - Arequipa 2017
|-
|ממוצע (4X4X4 (CR
|22.85 שניות
|Warm Up Sydney 2019
|-
|פתירה יחידה (5x5x5 (CR
|37.93 שניות
|Canberra Autumn 2018
|-
|ממוצע (5x5x5 (CR
|43.21 שניות
|Melbourne Cube Days 2017
|-
|פתירה יחידה (6x6x6 (CR
|1:18.28 דקות
|Warm Up Sydney 2019
|-
|ממוצע (6x6x6 (CR
|1:21.90 דקות
|Weston-super-Mare Open 2018
|-
|פתירה יחידה (7x7x7 (CR
|1:53.62 דקות
|Australian Nationals 2018
|-
|ממוצע (7x7x7 (CR
|2:00.63 דקות
|Australian Nationals 2018
|-
|פתירה יחידה 3x3x3  ביד אחת (CR)
|6.88 שניות
|Canberra Autumn 2015
|-
|ממוצע 3x3x3 ביד אחת (CR)
|10.06 שניות
|West Coast Cubing Tour - Fresno 2018
|-
|פתירה יחידה מגמינקס (CR)
|33.11 שניות
|CubingUSA Nationals 2018
|-
|ממוצע מגמינקס (CR)
|36.65 שניות
|Weston-super-Mare Open 2018
|}

== ראו גם ==
* הספיד-קיוברים

== קישורים חיצוניים ==

* [https://www.speedsolving.com/ Speedcubing.com]
* [https://www.worldcubeassociation.org/ World Cube Association]
* 

== הערות שוליים ==

קטגוריה:ספידקיוברים
קטגוריה:אוסטרלים
קטגוריה:אוסטרלים שנולדו ב-1995
בד סאטן

שמלת סאטן
סאטן הוא סוג של מארג טקסטיל אשר הופך את הבד למבריק, הבד נפוץ בעיקר בארצות אירופה, והוא יקר מכיוון שהוא עמיד יותר ומבריק יותר ביחס לבדים אחרים. בד זה מאוד עדין, שדורש מיומנות מיוחדת ושימוש במחטים דקות מאוד. גם בגיהוץ צריך להיזהר, בגלל הברק של הבד. עוד בעיה שדורשת הבנה מיוחדת בעיסוק בסאטן היא האור שהבד מחזיר, ולכן צריך לדעת באילו כיוונים לגזור אותו. ישנם הרבה בדים דמויי בד זה וקשה מאוד להבחין בהבדלים, אך בד הסאטן האמיתי הרבה יותר יקר.

== סוגי הסאטן ==
ישנם שלושה בדי סאטן עיקריים: סאטן משי, סאטן סינתטי וסאטן כותנה. סאטן הכותנה משמש בעיקר למצעים, בד המשי הוא הבד המהודר ביותר ומשמש לשמלות ערב, ואילו הסאטן הסינתטי יותר זול ומשמש גם הוא לשמלות.

== אופן הייצור ==
המארג נוצר בדרך כלל בבד משי, אך לעיתים מכינים אותו מחומרים אחרים כמו פוליאסטר, אצטט, ניילון, כותנה וכדומה. כדי שהבד ייחשב אמיתי על הבד להיות ארוג מלפחות ארבעה חוטים שיעלו על פני השטח של הבד, כמו ״יצופו״ מעל לחוט אשר פועל בניצב אליהם.

חוטים אלו, בחלקם העליון נקראים גדילי עיוות ויש להם צורה אנכית, ואילו בתחתית נקראים גדיל ערב והם פועלים בצורה אופקית.

תהליך זה של אריגת הבד נקרא הצפה, והוא מאפשר לחלקים גדולים של חוט לשקף את האור אשר יוצר הברקה.

בדים מסוג מארג זה יכולים להשתנות במרקמם ומראם בהתאם לסוג החוט אשר משתמשים בו לשינוי בסוג האריגה. לדוגמה, שימוש בתערובת משי וזוהרית נראות ״דוכסית״ או satinet חומר דק אשר בדרך כלל עשוי מחומרים סינתטיים או כותנה.

== היסטוריה ==
בימי הביניים הסאטן היה עשוי 100% בד משי. השימוש בבד זה היה יקר מאוד ונעשה רק על ידי בני המעמד הגבוה ביותר.

שמו של הסאטן נובע מהעיר הסינית צ'ואנג'ואו ששמה בערבית בתקופת ימי הביניים היה זייתון (زيتون), כלומר "זיתים", בשל מין של עץ (Vernicia fordii) שנשתל בעיר בכמויות, ושפירותיו המכילים שמן הזכירו לערבים את עץ הזית. באותה תקופה עיר זאת הייתה עיר נמל גדולה מאוד שסחרה בעיקרה בבד המשי ומשם הוא הגיע לאירופה.

== שימושים ==
בדים אלה משמשים למגוון רחב של מוצרים אך השימוש הנפוץ ביותר הוא שמלות, מצעים, הלבשה תחתונה וכדומה.

== יתרונות בד הסאטן ==
אריגת סאטן, בזכות בנייתה המיוחדת הופכת את הבד לחלק ועמיד מאוד אשר סיכוייו להתכווץ קטנים מאוד אם יטופלו בצורה הנכונה ובנוסף לכך הבד נוגד קמטים.

==קישורים חיצוניים==

* 

== הערות שוליים ==

סאטן
קטגוריה:משי
יעקב פייטלסון

יעקב פייטלסון (נולד ב-28 ביולי 1946) כיהן כראש המועצה של אריאל בין השנים 1981-1985 ובתור ראש נציגות הסוכנות היהודית באוקראינה. כיום הוא יועץ עצמאי, חוקר דמוגרפיה וכותב פוליטי.

== קורות חיים ==
פייטלסון נולד ב-28 ביולי 1946 בווילנה, ליטא, בנם של אלכס פייטלסון, חבר המחתרת הקומוניסטית בגטו קובנה וגיבור הבריחה מהפורט התשיעי, ושל המשוררת סימה יאשונסקי פייטלסון. לאחר סיום לימודיו בשנת 1964, התחיל את פעילותו הציונית המחתרתית בעיר קובנה. בדצמבר 1969 הקים יחד עם מספר חברים תא מחתרתי של הארגון הציוני שמרכזו היה בלנינגרד. בגלל השתתפותו בתא המחתרתי, הוא נתפס ונחקר על ידי הק.ג.ב ב-1970. הוא הובא לקישינב, עמד בחקירה, לא מסר את כל המידע על פעילותם והביא לשחרורו של חבר נוסף בארגון.

פייטלסון עלה לארץ ב-7 בינואר 1972.

פייטלסון כיהן כראש הנציגות של הסוכנות היהודית באוקראינה מ-9 באוגוסט 2012 עד לסוף 2013.

מאז הוא עוסק בעיקר במחקר דמוגרפי של ארץ ישראל, בכתיבת מאמרים ובמתן הרצאות בנושא זה ובנושאים הקשורים להתפתחות מדינת ישראל, למדיניות ולהיסטוריה של מזרח התיכון.

פייטלסון הוא בעל תואר ראשון ושני במתמטיקה ומדעי המחשב, מהפוליטכניון בקובנה, ליטא.

== פעילותו כראש מועצת אריאל ==
פייטלסון נבחר ב-3 בפברואר 1981 בבחירות כלליות של תושבי היישוב וזכה ביותר מ-70% מקולות הבוחרים בהצבעה החשאית לתפקיד ראשות המועצה.

רשימה של חברי המועצה שנבחרו ופרוטוקול של תוצאות הבחירות של ועדת הבחירות נמסרה למשרד הפנים ואושרה רשמית על ידי המנהל האזרחי של יו"ש ומפקדו תת-אלוף פואד בן אליעזר.

הסיבה המרכזית לתמיכתם של הבוחרים במועמדותו נבעה מהצלחת העמותה לבנייה העצמית אותה ייסד בשנת 1979 ואשר זכתה באישור משרד השיכון להקצאת 100 מגרשים לבנייה עצמית לתושבי אריאל. בכך נפרצה הדרך ליציאה ממצב של הקפאת הבנייה למצב של בניה מאסיבית של העיר בעזרת חברות הבנייה הפרטיות והציבוריות. וזאת החל מחברת הבנייה הראשונה שהשתכנעה לבנות באריאל למרות הספקות בעתידה הפוליטי דרך חברות אחרות. הישגו היה שתוך 4 שנים הגיעו לאריאל 14 חברות הבנייה אשר בנו את רבעים א' ו-ב' באריאל.

ב-7 במאי 1985 הסתיימה כהונתו של פייטלסון כראש המועצה המקומית אריאל.

בבחירות לכנסת השלוש עשרה שובץ במקום השישי ברשימת מפלגת התחיה.
== קישורים חיצוניים ==

* [https://www.ariel.muni.il/385/ אתר עיריית אריאל]
* https://independent.academia.edu/YakovFaitelson (עברית, רוסית, אנגלית)
* [http://www.ejwiki.org/wiki/%D0%97%D0%B0%D0%B3%D0%BB%D0%B0%D0%B2%D0%BD%D0%B0%D1%8F_%D1%81%D1%82%D1%80%D0%B0%D0%BD%D0%B8%D1%86%D0%B0 יעקב פייטלסון באתר ЕжеВиКу (רוסית)]

==הערות שוליים==

קטגוריה:ישראלים ילידי ליטא
קטגוריה:פעילים ציונים בליטא
קטגוריה:מתמטיקאים יהודים ליטאים
קטגוריה:עובדי הסוכנות היהודית
קטגוריה:עולים בשנות ה-1970
קטגוריה:ראשי עיריית אריאל
קטגוריה:פעילי מפלגת התחיה
קטגוריה:ישראלים שנולדו ב-1946
שמיכת מילוט

שמיכת מילוט
שמיכת מילוט היא יריעה דקה וקלה מאוד המיועדת להפחית את אובדן החום אצל אדם במקרי חירום. השמיכה קלת משקל (47 גרם) וקומפקטית. עשויה מפוליאתילן טרפתאלט. צבעי היריעה הם זהב וכסף.

== היסטוריה ==
שמיכת המילוט הראשונה פותחה על ידי מרכז החלל מרשל של נאס"א בשנת 1964 עבור תוכנית החלל האמריקאית.

== שימוש ==
שמיכת המילוט אטומה למים ומגינה בפני רוח ובכך משמשת כגורם המפחית אובדן חום. בנוסף, השמיכה בנויה כמוליך חום חד כיווני - מהצד הזהוב אל הצד הכסוף, כך שעטיפת אדם עם הצד הזהוב כלפי חוץ תגביר את חימומו בחשיפה לקרינת השמש, ואילו עטיפתו עם הצד הכסוף כלפי חוץ תגן עליו מפני התחממות (למשל בתנאי מדבר ללא צל). באופן זה, ניתן להיעזר בשמיכת מילוט לעזרה ראשונה הן למקרים של היפותרמיה, והן למקרים של מכת חום.

== תפוצה ==
המשקל הנמוך שלהן והיכולת לארוז אותן לנפח קטן הפך אותן לפופולריות בקרב חובבי מחנאות ועובדי חירום. שמיכות שטח ניתנות למשתתפי ריצת מרתון וספורטאים אחרי מרוצים ארוכים כדי לא לאבד חום גוף. צבא ארצות הברית משתמש בה כשכבה תרמית רפלקטיבית, מחזירת אור וחום.

==קישורים חיצוניים==

קטגוריה:ציוד הצלה
קטגוריה:ארצות הברית: המצאות
הימטיון

פסל מ[[המאה ה-1 לפנה"ס של צעיר עטוף בהימטיון במוזיאון לתולדות האמנות בווינה]]
הימטיון (מיוונית עתיקה ἱμάτιον, באלפבית פונטי בין-לאומי: /hiː.má.ti.on/) הוא סוג של בגד; גלימה או כיסוי שנהגו ללבוש תושבי יוון העתיקה, גברים ונשים כאחד.

== ההיסטוריה של ההימטיון ==
השימוש בהימטיון החל במהלך התקופה הארכאית והתקופה ההלניסטית (30- 750 לפנה"ס).

ההימטיון נוצר על ידי חיבור פיסות אריג מלבניות מצמר עבה במידות שונות, ונלבש כשהוא עוטף את הגוף באופן רפוי. אף על פי שאף פריט לבוש שכזה לא שרד עד ימנו, הוא תועד בפסלים ובעיטורים על כלי חרס. ממצאים אלו מעידים כי לרוב היה צבוע הבגד בגוונים בהירים ומכוסה בתבניות מורכבות, שנארגו על הבד או צוירו עליו.

== שימושים בעבר ==
ברוב המקרים, נלבש ההימטיון מעל קיטון (בגד בסיסי המכסה את פלג הגוף העליון וחלק מהרגליים, בדומה לשמלה קצרה) ו/או הפפלוס (הלבשה תחתונה). כמו כן, שימש כגלימה או צעיף.

על פי רוב, לבשו הגברים את ההימטיון לבדו, אף כי אחדים לבשו אותו מעל קיטון קצר. כשגברים לבשו את ההימטיון, הקפידו לשמור על קצותיו פן ייגררו אחריהם על הקרקע. אלמלא הקפידו על כך, היו נתפשים על ידי החברה כמתרשלים בלבושם. הגברים האופנתיים של אותה התקופה נהגו לעטוף בקפידה את כתף שמאל. ההימטיון היה פופולרי באופנה הגברית עד סוף התקופה הארכאית, בסביבות 500 לפני הספירה, והפך בהדרגה ללבוש המיועד בעיקר לנשים.

הנשים היווניות לבשו הימטיון בפומבי כמעיל חם על גבי הקיטון הדק, במגוון רחב של סגנונות ידועים, וביניהם "ההימטיון הסימטרי" ו" ההימטיון הרחב". ההימטיון הסימטרי היה פיסת בד מלבנית הנישאת על הכתפיים, כצעיף המכסה את הראש, בדומה לחיג'אב. ההימטיון הרחב הפך לפופולרי כאשר לבשו אותו מעל קיטון יווני. הוא יוצר מבד מלבני, כאשר מרכזו משוך למותן השמאלית של הלובש, וקצוותיו התחברו יחד על גבי הכתף הימנית בסיכה. אחת הדרכים הנפוצות ביותר שנשים נהגו ללבוש את ההימטיון הייתה לעטוף אותו סביב כל גופן: קצה הבד הונח על גבי הכתף השמאלית, הקיף את הגב, עבר מתחת ליד הימנית (או שכיסה אותה לחלוטין), ולבסוף הסתיר את החזה וחזר אל כתף שמאל, אותה כיסה באופן חלקי או מלא. על מנת לחזק את ההימטיון כך שלא יפול, קיפלו הנשים היווניות את הבד לתוך קפל החגורה שסביב מותניהן, וחיזקו אותו באמצעות מחרוזת מיוחדת. לעיתים כרכו נשים את ההימטיון סביב ירכיהן, בהתאם למזג האוויר. כמו כן, איפשר ההימטיון כיסוי רב יותר של הגוף כאשר, הבד חולף על פני הראש, ומכסה את הפנים והזרועות.

ההימטיון המשיך להיות בשימוש גם בתקופה הביזנטית, בעיקר כ-"לבוש איקונורפי" (הסמלה חזותית) אומנותי. לבשו אותו מגוון דמויות בברית החדשה, וביניהן ישו ומריה הבתולה.

== שימושים בהווה ==
יש הלובשים הימטיון גם כיום, בעיקר גברים מבוגרים בעלי סטטוס חברתי-כלכלי נמוך יחסית. בשל השימוש הנרחב שנעשה בו, ומגוון הבדים הרחב מהם הוא נוצר, ממשיך ההימטיון להוות מושא למחקר.

==קישורים חיצוניים==

* 

== הערות שוליים ==

קטגוריה:ביגוד
קטגוריה:יוון העתיקה: תרבות
רקמת עצב

רקמת עצב
רקמת העצב אחראית להולכת אותות חשמליים המעבירים מידע או הנחיות מאזור אחד לאזור אחר בגוף.

כ-98% מרקמת העצב מרוכזת במוח ובחוט השדרה המהווים מרכזי בקרה למערכת העצבים.

== חלקים של רקמת העצב ==
* נוירון - תא עצב המורכב מגוף התא. הוא החלק האחראי על ויסות התפקיד של הנוירון.
* אקסון - שלוחה של תא הנושאת את האות החשמלי מגוף התא ומהנוירון. נקרא לעיתים "סיב העצב".
* דנדריטים - שלוחה של תא הנושאת את האות אל גוף תא. הדנדריטים, מייצרים את הסינפסה עם נוירונים אחרים.
* סינפסה - הרווח בין אקסון של נוירון אחד לבין דנדריט שאחריו. שם מתבצע מעבר האות מנוירון אחד לנוירון שאחריו.
* נוירוטרסמיטרים - מולקולות כימיקליות המשתחררות על ידי האקסון ויוצרות זרם חשמלי לאורך הסינפסות המגיע לאקסון הבא.
* נוירוגלייה - תאי גלייה של מערכת העצבים היוצרים משטחי מיאלין ומספקים תמיכה והגנה לעצבי המוח.
* תאי שוואן - תאי תמך של מערכת העצבים ההיקפית היוצרים מעטפת מיאלין של האקסונים.

== סוגי תאים ==
ישנם 2 סוגי תאים ברקמת עצב:
* נוירונים - אבן הבניין הבסיסית של מערכת העצבים. לכל נוירון יש גוף תא- דנדריטים ואקסון אחד או יותר. גוף התא הנקרא "סומה"\ "פריקריון"  מכיל את כל האברונים האחראים על המטבוליזם ואת המידע הגנטי של התא.  נוירונים מעבירים אותות כגון מטען חשמלי, המשפיעים על קרום התא שלהם. הגירוי המתבטא ביצירה של זרם חשמלי, משפיע על קרום התא של אחד הדנדריטים ובסופו של דבר, ירוץ לאורך האקסון שיכול להגיע לאורך של מטר.
* נוירוגלייה - תאים של מערכת העצבים המרכזית וההיקפית התומכים ומגנים על הנוירונים. תאי נוירוגלייה מספקים את התמיכה הפיזית לרקמת העצב ושומרים על האיזון הכימי והמרכיבים הכימיים בנוזלים שברקמה. כמו כן, הם מגנים עליהם מפני זיהום.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:היסטולוגיה
קטגוריה:מערכת העצבים
דרדית מצויה

דרדית מצויה (שם מדעי: Crupina crupinastrum) היא צמח ממשפחת המורכבים. פריחתה היא מחודש מרץ עד מאי. תפוצת הדרדית המצויה בעולם היא בארצות הים התיכון והמזרח התיכון. תפוצת הדרדית בארץ היא בכל אזורי החבל הים תיכוני וכן בצפון הארץ ובמרכזה. ניתן למצוא אותה מעט גם בשולי המדבר.

== מאפיינים ==
הדרדית היא צמח חד שנתי, כלומר צמח שיש לו מחזור רבייה אחד.

בראש כל גבעול של הדרדית מתפתחת תפרחת בצורת קרקפת. לקרקפת ישנו מעין צינור ארוך הבנוי משפע של חפים רעופים. מעליהם פרושים הפרחים, מעטים ודלילים יחסית. כל הפרחים צינוריים, צבעם סגול כהה. הפרחים החיצוניים גדולים ואלגנטיים, עקרים, ורק 1–3 מן הפרחים הפנימיים הם דו-מיניים. בכל קרקפת מבשילים זרעונים בודדים גדולים, צבעם לבן תחילה ואחר כך הופך לחום. בראשם ציצית שחורה. הזרע מכוסה שערות שחורות חד כיווניות, הפונות מעלה ומקלות על הזרע לחדור לקרקע.

== היסטוריה ==
בישראל נמצא הצמח לראשונה ברמת הגולן בפסגה המערבית של הר שיפון ב-4 במאי 2009 בקרקע של אפר וולקני. הצמח נפוץ באלג'יריה, באיראן, בטורקיה ובעיראק. הממצא בארץ סותר את התאוריה שהייתה מקובלת עד כה שצמח זה הוא תוצר של כלאיים בין דרדית מצויה לבין מין נוסף.

בעבר הוא נחשב לסוג של דרדר, אך מאוחר יותר הוגדר כסוג בפני עצמו וניתן לו בעברית שם דומה, המזכיר את הדרדר.

== דרדית בינונית ==
דרדית בינונית (שם מדעי: Crupina Intermedia) היא צמח ממשפחת המורכבים. פורחת מחודש אפריל עד מאי. תפוצת הדרדית הבינונית בעולם היא בארצות הים התיכון ובאסיה. תפוצת הדרדית הבינונית בארץ היא נדירה מאוד, ואפשר למצוא אותה רק בצפון הארץ ברמת הגולן. צורת הגבעול היא עגולה, צורת העלה היא כנוצה, ושפת העלה משוננת. הדרדית הבינונית צומחת בארץ אחת לשנה.

== קישורים חיצוניים ==

* [http://www.wildflowers.co.il/hebrew/plant.asp?ID=332 דרדית מצויה באתר צמח השדה]
* [http://flora.org.il/plants/cruint/ דרדית בינונית באתר צמחיית ישראל]
* [http://www.wildflowers.co.il/hebrew/plant.asp?id=2615 דרדית בינונית באתר צמח השדה]

קטגוריה:מורכבים
מוזיאון הווטרנים אריאל

מוזיאון הווטרנים באריאל, הוא מוזיאון "הגבורה היהודית במלחמת העולם השנייה". המוזיאון מוקדש לשימור מורשת הווטרנים, לוחמים יהודים, וותיקי המלחמה אשר לחמו בנאצים בחזיתות שונות, ובעיקר בצבא האדום של ברית המועצות לשעבר, שורדי המצור על לנינגרד (סנקט פטרבורג) והוותיקים שעבדו בעורף<ref name=":0"></ref>.

== אודות ==
המוזיאון נפתח ב־23 במרץ 1998, ביוזמת מויסיי מונוסוב, יו"ר ארגון הווטרנים באריאל. המוזיאון נתמך על ידי המשרד לקליטת העלייה ועיריית אריאל. כל חברי הארגון פועלים על בסיס התנדבותי<ref name=":0" />. ואליהם מצטרפים להנצחה בהתנדבות גם תלמידי קריית החינוך אורט יובלי אריאל.

== מטרות המוזיאון ==
* להוכיח באמצעות מסמכים ועדויות שונות את ההשמדה האכזרית שבוצעה כלפי היהודים
* להראות את היקף שואת היהודים
* להנציח את השתתפות היהודים במאבק נגד הנאציזם בעת המלחמה
* הנצחת זיכרון לוחמים יהודים, קורבנות השואה ווטרנים תושבי אריאל
* חינוך לפטריוטיות, אהבת העם והארץ באמצעות שיחות, הרצאות ופגישות של הווטרנים עם תושבי העיר.

== מוצגי המוזיאון ==
במוזיאון נאסף חומר רב על היהודים שהשתתפו במלחמה ושזכו באותות ועיטורים על גבורתם, חומר נוסף על וותיקי המלחמה תושבי אריאל<ref name=":0" />.

המוצגים במוזיאון מסודרים ב-15 דוכנים על פי התכנים השונים. השפות העיקריות הן עברית ורוסית. 

הפריטים נתרמו בעיקר על ידי ווטרנים תושבי אריאל, והם כוללים: מדים של הלוחמים, תמונות של הווטרנים תושבי אריאל, מכתבים וכתבות עליהם, תמונותיהם, תעודות אותות הצטיינות, עיטורים ודרגות, וכן תמונות של הווטרנים המשתתפים במגוון פעילויות של תלמידי העיר או תושביה.

== פרסים והוקרה ==
המוזיאון זכה במקום הראשון בתחרות של המוזיאונים לזכר מלחמת העולם השנייה<ref name=":0" />.

== קשרים קהילתיים ==
במסגרת קידום מעורבות חברתית של תלמידיה, מנציחה קריית החינוך אורט יובלי אריאל, את פועלם של הווטרנים בעיר אריאל ואימוץ בית הווטרנים בתחזוקה וכו', באמצעות פרויקט המנוהל על ידי רכזת "מחוברים" בבית הספר, אלנה פרומישליאנסקי, אשר קבלה בשנת 2019, מדליית אות כבוד בשם נשיא רוסיה. המדליה מוענקת באופן אישי על ידי שגרירות רוסיה בישראל, לכבוד יום הניצחון על גרמניה הנאצית, ומוענקת לאלה שהשתתפו במלחמה עצמה ועדיין בחיים, ולאלה שתורמים תרומה מיוחדת לווטרנים עצמם ולהנצחת האירועים<ref></ref>.

==ראו גם==
* מוזיאון הווטרנים (נשר)
* מוזיאון הלוחם היהודי במלחמת העולם השנייה
*חוק מעמד ותיקי מלחמת העולם השנייה

== קישורים חיצוניים ==
* 

==הערות שוליים==

קטגוריה:אריאל: מבנים
קטגוריה:ישראל: מוזיאונים
קטגוריה:ותיקי צבא ומלחמה
קטגוריה:מוזיאונים בשומרון
קטגוריה:ישראל: מוזיאונים צבאיים
קטגוריה:מוזיאונים למלחמת העולם השנייה
קטגוריה:מוזיאונים לתולדות עם ישראל
קטגוריה:ישראל: הנצחת חיילים יהודים בצבאות זרים
בדפורד VAM

בדפורד VAM (באנגלית: Bedford VAM) הוא אוטובוס מתוצרת יצרנית הרכב המסחרי הבריטית Bedford Vehicles , אשר יוצר בין השנים 1965–1971.

==מנועי "בדפורד VAM"==
,
* "VAM3" - מנוע בנזין מסוג "TFP"
* "VAM5" - מנוע דיזל מסוג "TJP"
* "VAM14" - מנוע דיזל מתוצרת "Leyland Motors" 
* "VAM70" - מנוע דיזל 
* "VAM75" (קרוי גם "BLP2") - מנוע דיזל

=="בדפורד VAM"==
* אוטובוס בינוני
* 1 דלת כניסה
* מדרגות
* 41-45 נוסעים

==תמונות==
<gallery mode="packed" heights="140">
קובץ:2015 Detling transport show DSC03770 (16770819599).jpg | "בדפורד VAM"
קובץ:Myalls coach Bedford VAM Duple Venture FJE 982D.jpg | "בדפורד VAM"
קובץ:Kings Coaches, Copford. Bedford VAM14, CHC810D ,1978.jpg | "בדפורד VAM", דגם "VAM14"
קובץ:JBW527D (8716207091).jpg | "בדפורד VAM"
קובץ:"Jeffways" Wanderers - 'Wycombe Lady' (14512753874).jpg | "בדפורד VAM"
קובץ:Myall's coach (FJE 982D), Showbus rally 2009.jpg | "בדפורד VAM"
</gallery>

==ראו גם==
* בדפורד CA
* בדפורד OB
* בדפורד OY
* בדפורד TJ
* בדפורד SB

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1965
קטגוריה:דגמי אוטובוסים
קטגוריה:כלי רכב בריטיים
VAM
אקסל הוגו תיאודור תיאורל

אקסל הוגו תאודור תאורל () היה מדען שוודי, עסק בביוכימיה ובאנזימים ופרסם מאמרים ברפואה. חתן פרס נובל ברפואה לשנת 1955. הוא היה ראש המחקר במכון נובל, והחוקר הראשון במכון שזכה בפרס נובל.

== ביוגרפיה ==
תאורל נולד בלינקופינג, שוודיה, בנם של תור תאורל וארמידה ביל. תאורל למד בתיכון בקטדרלסקולאן בלינקופינג שבשוודיה ועבר את הבחינות ב-23.05.1921. בספטמבר. התחיל ללמוד רפואה במכון קרולינסקה שבשוודיה בשנת 1924 זכה לתואר ראשון ברפואה. לאחר מכן בילה שלושה חודשים בחקר בקטריולוגיה במכון פסטר בפריז בהנחייתו של פרופסור אלברט קלמט. בשנת 1930 השיג תואר נוסף בזכות התאוריה שלו על שומנים בפלסמת הדם, והיה פרופסור לכימיה פיזיולוגית במכון קרולינסקה. תאורל היה גם חבר בחברה המלכותית של לונדון והאקדמיה הלאומית למדעים בוושינגטון וחבר בחברות מלומדות בשוודיה, דנמרק, נורווגיה, פינלנד, ארצות הברית, צרפת, איטליה, פולין, בלגיה והודו. אקסל היה יו"ר האגודה הרפואית השוודית בשנים 1948 – 1947 ו - 1958 – 1957 וכיהן כמזכיר של החברה בשנים 1946 – 1940. היה חבר האגודה השוודית למחקר רפואי בשנים 1950 – 1942, חוקר מדיני במדעי הטבע בשנים 1954 – 1950 והחוקר הרפואי המדיני משנת 1958. בנוסף לכך, היה יו"ר איגוד הכימאים השוודי בשנים 1949 – 1947, ומאז 1954 שימש עורך ראשי של העיתון נורדיסקמדיצין (NordiskMedicin) שעוסק בנושאים מתחום הרפואה. תאורל היה חבר בוועדות ממשלתיות רבות ויו"ר הוועדה הלאומית השוודית לביוכימיה של מועצת אגודת וונר– גרן ושל קרן מרכז וונר– גרן.

תאורל נפטר בסטוקהולם ונקבר בבית העלמין הצפוני לצד אשתו, אלין מרגיט אליזבת תאורל, פסנתרנית מכובדת ונגנית צ'מבלו אשר נפטרה בשנת 2002.

== חקר האנזימים ==
תאורל הקדיש את כל הקריירה שלו לחקר האנזימים. ממצאיו הוכיחו כי האנזימים מגבירים את קצב הייצור של ה-ATP המתרבה בקצב מהיר ועל השפעת האנזימים, ובזכות כך הוענק לו בשנת 1955 פרס נובל ברפואה על גילוי אנזימים מחמצנים (אנזימים המזרזים תגובת חמצון). שני האנזימים השכיחים ביותר מסוג זה הם פרי אוקסידים (על – תחמוצת) ואוקסידים (תחמוצת).

עבודתו הובילה להתקדמות חלוצית על האנזימים ADH, אשר מפרקים את אלכוהול בכליה.

== פרסים ==
* פרס נובל לרפואה בשנת 1955.
* דוקטור כבוד של האוניברסיטאות בפריז, פנסילבניה, לוון, בריסל וריו דה ז'ניירו.

== קישורים חיצוניים ==

* 
* 

קטגוריה:זוכי פרס נובל לפיזיולוגיה או לרפואה
קטגוריה:ביוכימאים שוודים
קטגוריה:שוודים שנולדו ב-1903
קטגוריה:שוודים שנפטרו ב-1982
וילפריד מרטנס

וילפריד מרטנס ׁ(באנגלית: Wilfried Martens; 19 באפריל 1936 – 9 באוקטובר 2013) היה פוליטיקאי בלגי ממוצא פלמי אשר כיהן כראש ממשלת בלגיה בשנים 1979-1992 (למעט הפסקה למשך מספר חודשים בשנת 1981). מרטנס היה חבר במסדרים רבים וזכה במספר גבוה של עיטורים ובהם מסדר הכבוד של הרפובליקה הפדרלית של גרמניה, לגיון הכבוד ומסדר לאופולד.

== ביוגרפיה ==
מרטנס נולד ב-19 באפריל 1936 בצפון מערב בלגיה. בשנים 1971-1974 כיהן בבית הנבחרים ובשנים 1991-1994 כיהן כחבר הסנאט הבלגי.

ממשלותיו השונות התאפיינו בניהול משברים כלכליים שפקדו את המדינה בתקופה זו. בשנת 1976 היה מרטנס ממיסדי מפלגת הימין מפלגת העם האירופית. בשנת 1979 הוא החליף את פול ואנדן בוינאנץ בתפקיד ראש ממשלת בלגיה וכיהן בתפקיד במשך שנתיים. בדצמבר 1981 הוא התחיל את הכהונה השנייה שנמשכה כ-10 שנים.

הוא ניהל את סיעה זו בפרלמנט האירופי בשנים 1994-1998. 

מרטנס היה דוקטור למשפטים ובעל תואר ראשון בפילוסופיה ולמד מדעי המדינה באוניברסיטת הרווארד. הוא היה נשוי פעמיים ונולדו לו חמישה ילדים. נפטר ב-19 באוקטובר 2013 בצפון בלגיה מסרטן. ראש ממשלת בלגיה אליו די רופו הספיד אותו ואמר כי מרטנס הוא "מדינאי אמיתי ואחד מאבות בלגיה הפדרלית".

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת בלגיה
קטגוריה:בוגרי אוניברסיטת הרווארד
קטגוריה:מקבלי עיטור מסדר ההצטיינות של הרפובליקה של איטליה
קטגוריה:בלגים שנפטרו מסרטן הלבלב
קטגוריה:ילידי 1936

קטגוריה:נפטרים ב-2013
תורוואלד סטאונינג

תורוולד אוגוסט מארינוס סטאונינג (בדנית: Thorvald August Marinus Stauning; 26 באוקטובר 1873 – 3 במאי 1942) היה פוליטיקאי דני מן הסוציאל-דמוקרטים אשר כיהן כראש ממשלת דנמרק בשנים 1924–1926 ומשנת 1929 ועד מותו בשנת 1942, במהלך מלחמת העולם השנייה. נחשב לאחד הפוליטיקאים הנערצים בדנמרק במאה ה-20. סטאונינג מחזיק בשיא פוליטי לאחר שנבחר מחדש כשלוש פעמים לתפקידו (1932, 1935, 1939).

על שמו נקרא קרחון בגרינלנד.

== ביוגרפיה ==
סטאונינג נולד ב-26 באוקטובר 1873 בקופנהגן. בצעירותו, בשנות ה-90 של המאה ה-19, החל להיות פעיל באיגודים המקצועיים. לאחר עשייה עיתונאית, נבחר סטאונינג לפרלמנט הדני בשנת 1906. בשנת 1910 נבחר להנהיג את המפלגה הסוציאל-דמוקרטית. בשנים 1916–1920 היה שר בלי תיק בממשלה. בשנת 1924 הנהיג סטאונינג ממשלת מיעוט אשר שרדה רק שנתיים. ממשלה זו ידועה בשל שילובה של אישה כשרת חינוך, ובכך הממשלה נחשבה לפורצת דרך.

בשנת 1929 סטאונינג חזר לשלטון וניסה לשקם את דנמרק מתוך המשבר הכלכלי העולמי שפרץ באותה השנה. שלטונו של סטאונינג התאפיין בבנייתה של דנמרק כמדינת רווחה וכהפיכתה של המפלגה הסוציאל-דמוקרטית למפלגה עממית יותר. בשנת 1939 ניסה להוביל שינוי בחוקה אך נכשל. כישלון זה כמעט הוביל אותו להתפטר מהתפקיד.

סטאונינג נשאר בפועל בתפקידו עד כיבוש דנמרק בידי גרמניה הנאצית ב-9 באפריל 1940. הוא בחר להישאר בדנמרק ולא לגלות. הוא נפטר ב-3 במאי 1942, בזמן שהיה שרוי בדיכאון כתוצאה ממצבה של אירופה. הוא זכה ללוויה מלכותית, מה שלא נהוג בנוגע לראשי ממשלה בדרך כלל.

==קישורים חיצוניים==

* 
* 

קטגוריה:ראשי ממשלת דנמרק
קטגוריה:שרי הגנה
קטגוריה:דנים במלחמת העולם השנייה
קטגוריה:פוליטיקאים במלחמת העולם השנייה

קטגוריה:דנים שנולדו ב-1873
קטגוריה:נפטרים ב-1942
יחסי אירלנד – סן מרינו

יחסי אירלנד–סן מרינו הם היחסים הדיפלומטיים שבין הרפובליקה של אירלנד לבין הרפובליקה המרוממת של סן מרינו.

== סקירה כללית ==
היחסים הדיפלומטיים הרשמיים שבין אירלנד וסן מרינו כוננו ב-13 בינואר 1995. ב-4 ביולי 2012, שתי המדינות חתמו על הסכם בדבר חילוף המידע בנוגע למיסים. היחסים בין המדינות לבביים, המדינות מקיימות קשרים בכלכלה ובמסחר. 

== יחסים כלכליים ==
אירלנד וסן מרינו מקיימות שיתוף פעולה כלכלי ומסחרי נרחב. מדי שנה, סך הסחר בין המדינות מסתכם במאות אלפי דולרים. אירלנד מייצאת בעיקר מחשבים וסן מרינו מייצאת בעיקר מכונות. 

* בשנת 2011, הסחר בין המדינות הסתכם בסך 616.8 אלף דולר, כאשר אירלנד ייצאה סחורה בשווי 543 אלף דולר וסן מרינו ייצאה סחורה בשווי 73.8 אלף דולר בלבד.
* בשנת 2012, הסחר בין המדינות הסתכם בסך 151.1 אלף דולר, כאשר אירלנד ייצאה סחורה בשווי 139 אלף דולר וסן מרינו ייצאה סחורה בשווי 12.1 אלף דולר.
* בשנת 2013, הסחר בין המדינות הסתכם בסך 136.6 אלף דולר, כאשר אירלנד ייצאה סחורה בשווי 124 אלף דולר וסן מרינו ייצאה סחורה בשווי 12.6 אלף דולר.
* בשנת 2014, הסחר בין המדינות הסתכם בסך 177.9 אלף דולר, כאשר אירלנד ייצאה סחורה בשווי 34.9 אלף דולר וסן מרינו ייצאה סחורה בשווי 143 אלף דולר.
* בשנת 2015, הסחר בין המדינות הסתכם בסך 83.2 אלף דולר, כאשר אירלנד ייצאה סחורה בשווי 51.8 אלף דולר וסן מרינו ייצאה סחורה בשווי 31.4 אלף דולר.

סך כל הסחר בשנים הללו הסתכם בסך 1165.6 אלף דולר, כאשר אירלנד ייצאה סחורה בשווי 892.7 אלף דולר וסן מרינו ייצאה סחורה בשווי 272.9 אלף דולר.
{| class="wikitable"
|+סחר בין השנים 2011-2015
!שנה
!ייצוא אירלנדי
!ייצוא סן מרינזי
!סה"כ
|-
|2015
|51.8 אלף דולר
|31.4 אלף דולר
|83.2 אלף דולר
|-
|2014
|34.9 אלף דולר
|143 אלף דולר
|177.9 אלף דולר
|-
|2013
|124 אלף דולר
|12.6 אלף דולר
|136.6 אלף דולר
|-
|2012
|139 אלף דולר
|12.1 אלף דולר
|151.1 אלף דולר
|-
|2011
|543 אלף דולר
|73.8 אלף דולר
|616.8 אלף דולר
|-
|סה"כ
|892.7 אלף דולר
|272.9 אלף דולר
|1165.6 אלף דולר
|}

== ייצוג ==

* סן מרינו מיוצגת באירלנד על ידי קונסוליה כללית בדבלין, בירת אירלנד.
* אירלנד מיוצגת בסן מרינו על ידי שגרירות בסן מרינו, בירת סן מרינו.

==קישורים חיצוניים==

== הערות שוליים ==
איינר גרהרדסן

איינר הנרי גרהרדסן (בנורווגית: Einar Henry Gerhardsen ; 10 במאי 1897 - 19 בספטמבר 1987) היה פוליטיקאי נורווגי מן מפלגת העבודה אשר שימש כראש ממשלת נורווגיה בשנים 1945-1951 ובשנים 1955-1965 (למעט הפסקה קצרה בסתיו 1963). בסך הכל, גרהרדסן כיהן כראש ממשלה כ-17 שנים, יותר מכל פוליטיקאי נורווגי אחר. נורווגים רבים מתייחסים לגרהרדסן כ"אבי האומה". הוא נחשב לאחד ממשקמי נורווגיה לאחר מלחמת העולם השנייה.

בשנת 1954 כיהן לתקופה קצרה כנשיא המועצה הנורדית.

== ביוגרפיה ==
גרהרדסן נולד ב-10 במאי 1897 באקרסהוס שבדרום נורווגיה. החל להיות פעיל בנוער מפלגת העבודה כשהיה בן 17. גרהרדסן התחתן בשנת 1932 ונולדו לו כשני ילדים. באותה השנה נבחר למועצת עיריית אוסלו. בשנת 1938 החל לכהן כסגן ראש העירייה ובשנת 1939 נבחר להיות סגן יושב ראש המפלגה. בשנת 1940, לאחר כיבוש נורווגיה בידי גרמניה הנאצית, גרהרדסן החל לשמש כמנהיג המפלגה. במשך שבוע וחצי באוגוסט 1940 הוא גם כיהן כראש עיריית אוסלו, אך פוטר על ידי השלטון הנאצי שבתקופה זו הוציא את כלל המפלגות אל מחוץ לחוק.

בזמן מלחמת העולם השנייה השתתף גרהרדסן בהתנגדות המאורגנת נגד הכיבוש הגרמני ונעצר ב-11 בספטמבר 1941. הוא נכלא במחנה ריכוז בדרום המדינה. באפריל 1942 נשלח לזקסנהאוזן. בספטמבר 1944 הוחזר למחנה ריכוז בנורווגיה, ושם נשאר עד סוף המלחמה.

לאחר המלחמה, בסוף מאי 1945, שבה ממשלת נורווגיה הגולה לנורווגיה ובהתאם להבטחתה התפטרה כדי לפנות מקום לאנשים שלא היו מעורבים באחריות לתבוסה בשנת 1940. בתחילת יוני 1945, הגיע גם המלך חזרה לאוסלו, וב-19 ביוני הוא הטיל על גרהרדסן להקים ממשלת מעבר של כל המפלגות עד לבחירות באוקטובר של אותה השנה. בבחירות אלו ניצחה מפלגת העבודה והשיגה לבדה רוב של 76 מתוך 150 מושבים בסטורטינג. גרהרדסן המשיך לכהן כראש ממשלה, הפעם בראש ממשלה של חברי מפלגתו בלבד והוביל מדיניות של הלאמת ענפים מרכזיים במשק הנורווגי. בבחירות בשנת 1949 הגדילה מפלגת העבודה את הרוב שלה ל-85 מושבים ורבים ייחסו את הניצחון לגרהרדסן.

מינואר 1954 ועד ינואר 1955 כיהן כנשיא הסטורטינג. 

בבחירות בשנת 1961 ירד במעט כוחה של מפלגת העבודה וגרהרדסן ביסס את ממשלתו על 74 חברי מפלגתו ו-2 חברי הפרלמנט מהשמאל הקיצוני, שהיוו לשון מאזניים. באוגוסט 1963 הודח גרהרדסן בהצבעת אי אמון בה חברו 2 חברי הפרלמנט מהשמאל הקיצוני, אל האופוזיציה הימנית, בעקבות אסון במכרה בסבאלברד שאירע בנובמבר 1962, במכרה בבעלות הממשלה. חודש לאחר מכן חברו שני נציגי השמאל הקיצוני חזרה למפלגה הסוציאליסטית, ממשלת הימין הופלה וגרהרדסן שב לתפקיד ראש הממשלה. אולם בבחירות בספטמבר 1965 הפסידה מפלגת העבודה עוד 6 מושבים, ובכך הקיץ הקץ על שלטונו הארוך של גרהרדסן.

גרהרדסן פרש מהפוליטיקה בשנת 1969 אך גם לאחר מכן נחשב עדיין למעצב דעת קהל. הוא נפטר ב-19 בספטמבר 1987 באוסלו.

==מדיניותו==
בתקופת שלטונו, זכה גרהרדסן להערכה רבה, גם ממתנגדיו הפוליטיים. משנתו הכלכלית שילבה רגולציה ממשלתית, עם כלכלת שוק. הממשל ביצע רפורמות רבות במערך הפנסיה והקצבאות. העוני והאבטלה פחתו במידה ניכרת כתוצאה מתהליכי תיעוש, מערכת ביטחון סוציאלי מקיפה ומערכת מיסים פרוגרסיביים. נורווגיה בהנהגתו הייתה ממקימי נאט"ו.

==קישורים חיצוניים==

* 
* 

==הערות שוליים==

קטגוריה:נורווגים במלחמת העולם השנייה
קטגוריה:מתנגדים לנאצים
קטגוריה:ראשי ממשלת נורווגיה
קטגוריה:נורווגים שנולדו ב-1897
קטגוריה:נפטרים ב-1987
סטפני טאבס ג'ונס

סטפני טאבס ג'ונס (באנגלית: Stephanie Tubbs Jones; 10 בספטמבר 1949 – 20 באוגוסט 2008) הייתה פוליטיקאית אמריקאית מן המפלגה הדמוקרטית ששימשה חברת בית הנבחרים של ארצות הברית מטעם מדינת אוהיו בשנים 1999 ועד למותה בשנת 2008. ג'ונס היא האישה האפרו-אמריקאית הראשונה שנבחרה לקונגרס מטעם אוהיו. הייתה חברה בוועדות האתיקה והחינוך.

ג'ונס הייתה חברה ב-NAACP.

== ביוגרפיה ==
ג'ונס נולדה ב-10 בספטמבר 1949 בקליבלנד, אוהיו, שם התבגרה ולמדה תואר ראשון בעבודה סוציאלית באוניברסיטת קייס וסטרן ריזרב. בשנת 1974 סיימה לימודי דוקטורט במשפטים באותה אוניברסיטה. התחתנה בשנת 1976. היא החלה לעבוד כשופטת וכתובעת מקומית. היא עבדה כתובעת עד שהחלה לעבוד בקונגרס. בשנת 1990 ניסתה להיבחר לבית המשפט העליון של אוהיו, ללא הצלחה. בשנת 1998 נבחרה לראשונה לבית הנבחרים עם רוב של כ-80% על פני מועמד הרפובליקני ומועמד עצמאי. היא נבחרה שוב לתפקיד בשנים 2000, 2002, 2004 ו-2006 כאשר תמיד ניצחה ברוב של למעלה מ-75%. בשנת 2004 קיבלה 100% מהקולות לאחר שהייתה המועמדת היחידה.

בבחירות לנשיאות ארצות הברית שנערכו בשנת 2008 תמכה ג'ונס בהילרי קלינטון בפריימריז הדמוקרטים, אך הכריזה על תמיכה בברק אובמה לאחר שקיבל את המועמדות הדמוקרטית.

ג'ונס נפטרה כתוצאה מדימום מוחי ב-20 באוגוסט 2008.

== קישורים חיצוניים ==

* 
* 

קטגוריה:בוגרות אוניברסיטת קייס וסטרן ריזרב
קטגוריה:בוגרי אוניברסיטת קייס וסטרן ריזרב
קטגוריה:חברי בית הנבחרים של ארצות הברית מאוהיו
קטגוריה:חברות בית הנבחרים של ארצות הברית מאוהיו
קטגוריה:פוליטיקאיות אפרו-אמריקאיות
קטגוריה:פוליטיקאים אפרו-אמריקאים
קטגוריה:תובעים אמריקאים
קטגוריה:תובעות אמריקאיות
קטגוריה:שופטות בתי משפט במדינות ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאיות חברות בית הנבחרים של ארצות הברית
קטגוריה:אפרו-אמריקאים חברי בית הנבחרים של ארצות הברית
קטגוריה:עורכות דין אמריקאיות במאה ה-20
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
תת-מערכה

תת-מערכה (בלטינית: subphylum, ברבים: subphyla) בנומנקלטורה זואולוגית היא דרגה טקסונומית מתחת למערכה.

דרגה טקסונומית זו בזואולוגיה מקבילה לדרגה הטקסונומית "subdivision" בנומנקלטורה של פטריות ושל צמחים.

== היררכיה טקסונומית ==
כאשר יש צורך בכך ניתן לפצל את תת-המערכה לאינפרא-מערכות, כך שההיררכיה נראית כך:
* מערכה (phylum)
** תת-מערכה (subphylum)
*** אינפרא-מערכה (infraphylum)
**:* על מחלקה (superclasses)

== דוגמאות ==
רק כמה מן המערכות של עולם החי נחלקות לתת-מערכות:
* מערכת פרוקי-רגליים: נחלקות לתת-מערכות Trilobitomorpha, בעלי כליצרות (Chelicerata), מרבי-רגל (Myriapoda), שש-רגלים (Hexapoda) וסרטנאים (Crustacea).
* מערכת הברכיופודים: נחלקות לתת-מערכות Linguliformea, Craniformea ו-Rhynchonelliformea.
* מערכת המיתרניים: נחלקות למיתרני זנב (Tunicata), Cephalochordata והתת-מערכה הגדולה ביותר – בעלי חוליות (Vertebrata).

דוגמאות לאינפרא-מערכה (infraphyla): ריריות (Mycetozoa) וחולייתנים לסתניים (Gnathostomata).

*
IC 1613

IC 1613 היא גלקסיה לא-סדורה ננסית שנמצאת בקבוצת הכוכבים לווייתן במרחק של כ-2.5 מיליון שנות אור ממערכת השמש ושייכת לקבוצה המקומית. 

==היסטוריה==
הגלקסיה התגלתה בספטמבר 1906 על ידי האסטרונום מקס וולף, שתיאר אותה כערפילית מוארכת ליד הכוכב 26 בלווייתן. בשנת 1928 זיהה האסטרונום ולטר באדה שהערפילית מורכבת מכוכבים רבים בדומה לענני מגלן. בגלקסיה התגלו כוכבים משתנים קפאידיים ומשתני RR בנבל שאפשרו לחשב את המרחק אליה ולזהות שהיא נמצאת מחוץ לשביל החלב, והיא מילאה תפקיד חשוב במציאת הקשר המדויק בין בהירות נראיתם של המשתנים הקפאידיים ובין אורך המחזור של השתנותם.

==מאפיינים== 
גודלה הזוויתי של הגלקסיה הוא כ-16.2 דקות קשת שממרחקה שקול לקוטר של למעלה מ-11,500 שנות אור, כך שהיא אחת מהגלקסיות הננסיות הגדולות בקבוצה המקומית. מסתה מוערכת בכ- מסות שמש, כאלפית ממסת שביל החלב, ומתוכה מסת הכוכבים הנראים שבה היא כ- מסות שמש ומסת המימן החופשי שבה היא כ- מסות שמש, כך שפחות ממחציתה של מסת הגלקסיה מורכבת מחומר אפל שטיבו אינו ידוע. זהו שיעור נמוך מאוד יחסית לשאר הגלקסיות הננסיות שבקבוצה המקומית, שבהן מהווה החומר האפל את רובה הגדול של מסת הגלקסיה. המתכתיות הממוצעת של כוכבי הגלקסיה היא כ-4 אחוזים מזו של השמש, דבר שמאפיין כוכבים זקנים, אך למרות המתכתיות הנמוכה יש בגלקסיה גם אוכלוסייה של כוכבים צעירים שגילם לא עולה על מיליארד שנים, כך שנראה שממשיכים להיווצר בה כוכבים חדשים. אחד הכוכבים הצעירים והמסיביים שהתגלו בגלקסיה הוא כוכב וולף-ראייה שמסתו כ-23 מסות שמש, טמפרטורת פניו כ-150,000 קלווין והוא מאיר בעוצמה של פי 478,000 מעוצמת ההארה של השמש. הוא צפוי לסיים את חייו כסופרנובה תוך 17,000 שנים.

==קישורים חיצוניים==

* 

==הערות שוליים==

קטגוריה:קבוצת הכוכבים לווייתן
קטגוריה:הקבוצה המקומית
קטגוריה:גלקסיות לא-סדורות ננסיות
קטגוריה:קטלוגי אינדקס
יחסי מלזיה–שוודיה

יחסי מלזיה-שוודיה הם היחסים הדיפלומטיים שבין מלזיה לבין ממלכת שוודיה. היחסים בין המדינות הם בדרך כלל טובים, המדינות מקיימות קשרים בתחומי הכלכלה, המסחר והתרבות.

== סקירה כללית ==
היחסים הדיפלומטיים שבין מלזיה לשוודיה כוננו ב-1958. ב-3 במרץ 1979, נחתם הסכם בין המדינות בדבר ההגנה ההדדית בנוגע להשקעות בין הממשלות. ב-19 באוקטובר 1967, המדינות חתמו על הסכם בדבר שירותי האוויר. שתי המדינות חתמו על הסכם למניעת כפל מס. ב-2000, הצי השוודי הסכים להשאיל ארבע ספינות לשר הביטחון המלזי, נג'יב רזאק על מנת להגביר את הביטחון של מלזיה. היחסים בין המדינות הן בדרך כלל טובים, המדינות מקיימות קשרים בתחומי התיירות, תרבות, כלכלה, מסחר וכולי. נכון ל-2009, כ-90 חברות מלזיות פועלות בשוודיה, כ-450 אזרחים שוודים גרים במלזיה ובשנת 2011, ביקרו 44,138 אזרחים שוודים במלזיה.

== יחסים כלכליים ==
בין מלזיה לשוודיה קיים שיתוף פעולה כלכלי מלא. מלזיה מייצאת אל שוודיה סחורות בשווי מאות מיליוני דולרים.

בשנת 2015, שווי הסחורה שיוצאה ממלזיה לשוודיה הוא 389 מיליון דולר אמריקאי והיא כללה בעיקר טלפונים, שמן דקלים, מוצרי חשמל ואלקטרוניקה, ירקות ועוד. באותה שנה, שווי הסחורה שיוצאה משוודיה למלזיה הגיעה לסך 418 מיליון דולר אמריקאי והיא כללה בעיקר מוצרי חשמל ואלקטרוניקה, טרקטורים, כלי רכב ועוד.

== ייצוג ==
* שוודיה מיוצגת במלזיה על ידי שגרירות שהיא מחזיקה בקואלה לומפור, בירת מלזיה.
* מלזיה מיוצגת בשוודיה על ידי שגרירות שהיא מחזיקה בסטוקהולם, בירת שוודיה.

== הערות שוליים ==
אלינור מאנגליה, מלכת קסטיליה

אלינור מאנגליה, מלכת קסטיליה (באנגלית: Eleanor of England, Queen of Castile; 13 באוקטובר 1162 - 31 באוקטובר 1214), הייתה בתם של הנרי השני, מלך אנגליה ואלינור מאקוויטניה, ואשתו של אלפונסו השמיני, מלך קסטיליה.

==ביוגרפיה==
אלינור נולדה ב-13 באוקטובר 1162 בדומפרון שבנורמנדי להנרי השני, מלך אנגליה ולאלינור, דוכסית אקוויטניה, בתם של גיום העשירי, דוכס אקוויטניה ואאנור דה שאטלרו.

בשנת 1170 אורסה אלינור לאלפונסו השמיני, מלך קסטיליה, אולם הנישואים התעכבו עד לשנת 1177, בשל גילה הצעיר ובשל המהומה שהתעוררה באירופה לאחר שאביה רצח את הארכיבישוף מקנטרברי, תומאס בקט. מטרת אביה בסידור הנישואין הייתה להגן על הגבול בפירנאים של דוכסות אקיטן, ואילו אלפונסו חיפש בן ברית כנגד יריבו סנצ'ו השישי, מלך נווארה.

בשנת 1200 פלש אלפונסו לגסקוניה בטענה כי הוא היה אמור לקבל אותה כחלק מהנדוניה שהובטחה לו. טענה כזו לא נראית הגיונית על פניה, שכן לא סביר שאביה של אלינור היה מוותר על חלק כה משמעותי מנחלותיו, מה גם שגסקוניה הייתה רכושה הפרטי של המלכה, אלינור מאקוויטניה. לכל היותר הוצעה הדוכסות כערבות עד לתשלום מלוא הנדוניה. בשנת 1208 ויתר אלפונסו על התביעה. עם זאת, נין של השניים, אלפונסו העשירי, מלך קסטיליה, טען לבעלותו על גסקוניה, בשל אותו עניין בדיוק.

כמו אימה, אלינור מאקוויטניה, גם אלינור מאנגליה הייתה בעלת כח פוליטי והשפעה בזכות חוזה הנישואין שלה, שבמסגרתו נתנה לה שליטה על נחלות, ערים וטירות בכל רחבי הממלכה. כוחה השתווה כמעט לכוחו של בעלה, ונראה ששררה ביניהם הערכה ואהבה שכן הוא קבע בצוואתו כי לאחר מותו היא תשלוט בממלכה יחד עם בנם. היא הייתה זאת שהביאה לחתונת בתה ברנגלה, מלכת קסטיליה עם אלפונסו התשיעי, מלך לאון.

אלינור גם המשיכה את המסורת מבית אימה, והייתה פטרונית לטרובדורים ולתרבות החצרונית. היא תמכה במוסדות דת, ועסקה רבות בפעולות צדקה וסעד לנזקקים. היא הקדישה קפלה בקתדרלת טולדו לארכיבישוף מקנטרברי תומאס בקט, שאותו רצח אביה.

בשנת 1214 מת בעלה אלפונסו השמיני, מלך קסטיליה, ומרוב צער חלתה אלינור ומתה בבורגוס 28 ימים לאחר מכן, ב-31 באוקטובר.

==משפחתה==
בשנת 1177 התחתנה אלינור עם אלפונסו השמיני, מלך קסטיליה, ממנו נולדו לה 11 ילדים:
* ברנגלה, מלכת קסטיליה (1180–1246)
* סנצ'ו (1181)
* סאנצ'ה (1182–1185)
* אנריקה (1184)
* אורקה מקסטיליה, מלכת פורטוגל (1187–1220)
* בלנקה, נסיכת קסטיליה (1188–1252)
* פרננדו מקסטיליה (1189–1211)
* מפאלדה (1190–1211)
* לאונור מקסטיליה (1191–1244)
* קונסטנס (1202–1243)
* אנריקה הראשון, מלך קסטיליה (1204–1217)

==אילן יוחסין==

==קישורים חיצוניים==

* 

קטגוריה:בית פלנטג'נט
קטגוריה:מלכות רעיות מהמאה ה-13
קטגוריה:מלכות רעיות מהמאה ה-12
קטגוריה:ילידי 1162
קטגוריה:נפטרים ב-1214
טורו איוואטאני

טורו איוואטאני (ביפנית 岩谷 徹, 25 בינואר 1955) הוא מפתח משחקי וידאו יפני, המציא את משחק הפאקמן בשנת 1980.

==ביוגרפיה==
איוואטאני נולד במחוז מגורו בטוקיו יפן. הוא אוטודידקט ומעולם לא עבר הכשרה או קורסים בתכנות, עיצוב או גרפיקה. מחברות הלימוד שלו מימי בית הספר מלאות באיורי מאנגה אותם צייר, חלקם נקלטו לתוך המשחקים שיצר.

==קריירה==
הוא החל לעבוד עבור חברת משחקי המחשב נמקו בשנת 1977. בחברה זו הוא החל את דרכו בעולם משחקי הווידאו, וכן הגה את הרעיון למשחק בשם "פאקו-מן". בשנת 1980, לאחר עזרה מצוות קטן של מתכנת ואיש אפקטים קוליים, שיגאו פונקי וטושיו קאי בהתאמה, המשחק ראה אור. המשחק הופץ לראשונה ביפן ב-22 במאי 1980 וזכה להצלחה עצומה. חברת מידווי האמריקאית התרשמה מהצלחת המשחק, רכשה את זכויות ההפצה והחלה לשווק אותו בארצות הברית תחת השם פאקמן. משם המשחק צבר אהדה עולמית והוא מבין משחקי המחשב המוכרים ביותר בעולם וכן סמל תרבותי של שנות השמונים. 

איוואטאני המשיך לעבוד בחברת נמקו ופיתח משחקים נוספים, אך הם לא זכו להצלחה מסחרית כמו הפקמן. בראיון שנערך עימו לגבי הכנסותיו ממשחק הפקמן אמר: "לאמיתו של דבר, לא תוגמלתי עבור ההצלחה של פקמן. הייתי רק עובד שכיר. לא היה שינוי בשכר שלי, לא בונוס ושמי לא הוזכר במשחק".

מאפריל 2005 החל להרצות באוניברסיטת אוסקה לאומנות על עיצוב דמויות למשחק. הוא עזב את חברת נמקו בשנת 2007 והחל להרצות באוניברסיטה הפוליטכנית של טוקיו. 

ב-2 ביוני 2010, לפני שנכח בפסטיבל של משחקי וידאו בהולנד, הוא הציג לתקשורת את השרטוטים הראשונים של משחק הפקמן. למחרת, הוענק לו שיא גינס, שכן פקמן הוכר כ"משחק שהותקן הכי הרבה פעמים על מכונות ארקייד בתשלום" (293,822 מכונות). 

איוואטאני הופיע בהופעת קמע בסרט פיקסלים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ממציאים יפנים
קטגוריה:פיתוח משחקי וידאו
קטגוריה:מעצבי משחקים
קטגוריה:יפנים שנולדו ב-1955
קטגוריה:מעצבי משחקי וידאו יפנים
אורי מרק

אורי מרק (נולד ב-25 בדצמבר 1983) הוא עיתונאי, כותב ומוזיקאי ישראלי. שימש כראש מערכת החדשות של עיתון "הארץ" ובמאי 2018 מונה לעורך המוסף. יליד רמת גן, מתגורר בתל אביב, נשוי לעיתונאית נוף נתנזון, בתו של השחקן נתן נתנזון.

== קריירה עיתונאית ==
מרק התחיל את דרכו העיתונאית בעיתון הצבאי "במחנה", שם שימש כעורך החלק המגזיני של העיתון. לאחר השירות הצבאי עבד במערכת "ידיעות תל אביב" בתור עורך, ובהמשך עבר לדסק החדשות של עיתון "הארץ" שם שימש עורך השער וראש הדסק. ב-2015 מונה לתפקיד ראש מערכת החדשות.

== קריירה מוזיקלית ==
=== לא לדבר על מין ===
בשנת 2009 הוציא מרק את אלבומו הראשון "לא לדבר על מין". את הפקת האלבום הפקיד בידיו של אורי כנרות. מרק כתב והלחין את כל שירי האלבום, והיה שותף בעיבודים. האלבום התאפיין ברוק מתוחכם בעברית, בעל שפה גבוהה ומשחקי מילים. הסינגל הראשון, "לא לדבר על מין", זכה להצלחה רבה בתחנות הרדיו.

משתתפים באלבום:

* אורי כנרות - הפקה מוזיקלית, עיבודים, גיטרות, קולות
* דניאל רוט - גיטרות, עיבודים, קולות
* טל שטורם - בס, עיבודים
* שאול עשת - פסנתר, קלידים
* עירא רביב - תופים

=== אין לאן לברוח ===
בשנת 2015 הוציא את אלבומו השני: "אין לאן לברוח". מרק כתב והלחין את כל השירים (פרט לשיר "הנה מוטלות גופותינו" אותו כתב חיים גורי). שישה שירים הוקלטו בלונדון ואותם הפיק גיל לואיס. השירים הנוספים הוקלטו בתל אביב והופקו על ידי דניאל רוט ("המצאת הגלגל"), עמוס בן דוד ("הנה מוטלות גופותינו") ומרק עצמו ("אם לא תחכה לבואה").

משתתפים באלבום:

* אורי מרק - שירה, עיבודים, גיטרות, בס, קלידים
* גיל לואיס - עיבודים, גיטרות, בס, קלידים
* דניאל רוט - עיבודים, גיטרות, קלידים
* נייתן קארן - תופים
* שי רוט - קלידים

==קישורים חיצוניים==
* 
* 
* 

=== מוזיקה ===

* 
* 
* אורי זר אביב, [https://timeout.co.il/%D7%9E%D7%99%D7%95%D7%97%D7%93%D7%99%D7%9D/%D7%96%D7%A8%D7%A2%D7%99-%D7%A7%D7%99%D7%A5/%D7%9E%D7%A8%D7%A7%D7%A1%D7%99%D7%A1%D7%98 אורי מרק מוציא אלבום חדש ורוצה להיות דיווה], טיים אאוט, 19 ביוני 2014

==הערות שוליים==

קטגוריה:סגל במחנה
קטגוריה:סגל הארץ
קטגוריה:מוזיקאים ישראלים
קטגוריה:עורכים ישראלים
קטגוריה:ישראלים שנולדו ב-1983
אל-בחירה

אל-בֻּחַירה (בערבית: محافظة البحيرة) הוא אחד מ-27 מחוזות מצרים הממוקם בצפון המדינה, בדלתא של הנילוס. בירת המחוז היא דמנהור. עיר מרכזית נוספת היא כפר א-דוואר. בנוסף על שתי ערים אלו, ישנן עוד כ-12 ערים במחוז. בשנת 2017 נשיא מצרים עבד אל-פתאח א-סיסי מינה מושלת למחוז, אירוע שלא קרה קודם לכן במצרים. האוכלוסייה כפרית מאוד, כאשר 19.5% מהתושבים בלבד מתגוררים בערים.

באל-בֻּחַירה מתגוררים מעל 6 מיליון תושבים, והוא מתפרס על כ-10,130 קמ"ר, מה שהופך אותו למחוז החמישי במצרים בגודל האוכלוסייה והעשירי בשטחו. המחוז נחשב לחשוב מאוד מבחינה תחבורתית. הייצור המקומי כולל כותנה, כימיקלים, שטיחים, חשמל ודיג.

==קישורים חיצוניים==

* 
* 

קטגוריה:מצרים: מחוזות
סילון האדרונים

עליון/אנטי-עליון דועכים לסילון, המופיע כאוספי עקבות של חלקיקים בגלאי ההתנגשויות של פרמילאב ב-Tevatron.]]
בפיזיקת חלקיקים, בפרט בכרומודינמיקה קוונטית, סילון האדרונים (באנגלית: Hadron jet) הוא זרם של האדרונים (בדרך כלל מזונים) הנוצר מתנועה בקו ישר של קווארק בעל אנרגיה גבוהה ביחס לקווארק אחר. כאשר קווארק נע ביחס לקווארק אחר, במרחק מסוים הגלואונים שמעבירים את הכוח החזק הם בעלי אנרגיה המספיקה ליצור האדרון והם הופכים לקווארק ואנטי-קווארק. אלה נעים גם אחד ביחס לשני והתהליך חוזר על עצמו, ויוצר את הסילון.

== איך סילון נוצר ==
סילונים נוצרים בהתנגשויות באנרגיות גבוהות בין שני האדרונים - דבר הקורה באופן תדיר בניסויי פיזיקת חלקיקים, ובפרט במאיצי חלקיקים כגון ה-LHC (מאיץ האדרונים הגדול) הנמצא בארגון האירופאי למחקר גרעיני CERN על גבול שווייץ-צרפת.

בין כל שני חלקיקים הטעונים במטען צבע מוחלפים גלואונים - החלקיקים המעבירים את הכוח הגרעיני החזק. כיוון שגם לגלואונים ישנו מטען צבע, גם ביניהם פועל הכוח הגרעיני החזק ולכן מועברים ביניהם גלואונים אחרים. מסיבה זאת, ככל שהקווארקים מתרחקים זה מזה נוצרים יותר ויותר גלואונים.
הדגמה של פיצול זוג קווארקים לשני זוגות קווארקים חדשים בעזרת השקעת אנרגיה.
במקרה של התנגשות רבת-אנרגיה, כששני האדרונים מתנגשים זה בזה, קווארקים ה"מחוברים" זה לזה בעזרת הכוח החזק מתרחקים במהירות גבוהה זה מזה, וכך הגלואונים שמועברים ביניהם נעשים בעלי אנרגיה גבוהה. בנקודה מסוימת, כמות האנרגיה נעשית מספיק גבוהה כדי שהגלואון יהפוך לזוג של קווארק ואנטי-קווארק. בין הקווארקים החדשים גם מועברים גלואונים, ואם כמות האנרגיה מאפשרת זאת אז התהליך יחזור חלילה. זרם החלקיקים הנוצר בתהליך זה נקרא סילון האדרונים.

== שימושים ==
בגלאי חלקיקים כמו גלאי ה-ATLAS מגלים וחוקרים את הסילונים שנוצרים מהתנגשויות של האדרונים, ובאמצעותם אפשר לקבל מידע לגבי החלקיקים שהשתתפו בהתנגשות ולגלות חלקיקים חדשים חוץ מהחלקיקים שהשתתפו בהתנגשות, אלא נוצרו בעקבותיה.

== שיטות לחקירת סילונים ==
שיטה חשובה לאנליזה של הסילונים נקראת B - tagging. שיטה זו מאפשרת לגלות סילון שמקורו בקווארק תחתון. קווארקים אלה חשובים במיוחד משתי סיבות. הראשונה היא שההתנהגות שלהם מעניינת מבחינה מדעית, והיא עשויה לאפשר למדענים לגלות עוד על שבירת סימטריית CP. השנייה היא שהרבה חלקיקים בעלי מסה גדולה (גם חלקיקים שנמצאו וגם חלקיקים תאורטיים) דועכים לקווארקי תחתון, ולכן זיהוי קווארקים אלה תורם לזיהוי של הדעיכות של החלקיקים.

== לקריאה נוספת ==

* CERN, הארגון האירופאי למחקר גרעיני, שחוקר תופעות פיזיקליות במאיץ ה-LHC באמצעות שימוש בסילוני האדרונים.

== קישורים חיצוניים ==

* [https://profmattstrassler.com/articles-and-posts/particle-physics-basics/the-known-apparently-elementary-particles/jets-the-manifestation-of-quarks-and-gluons הפיזיקאי פרופ' מאט סטראסלר על סילוני האדרונים.]
* על הקשר בין הסילונים למאיץ ה-LHC.

קטגוריה:פיזיקה גרעינית